cyanic-selkie/wikianc huggingface dataset:
Thomas Howard, 3. hertug av Norfolk
Ut av sin fars skygge
Dronning Annes religiøse og politiske visjoner var langt mer radikale enn Howards, og deres forhold ble langt dårligere i årene 1535 og 1536. Det er mulig at han bidro til kongens forhold til Anne Boleyns kusine og hans egen niese Margaret Shelton. Ved å sette sin egen sikkerhet og politiske ambisjoner over familielojaliteten ble han en av dommerne som dømte Anne Boleyn i 1536 og ga henne en dødsdom til tross for hennes opplagte uskyldighet i anklagene. Dagen etter bidro han til å dømme Annes bror George Boleyn, vicomte av Rochford, til døden for den usannsynlige anklagen at han skulle ha begått incest med sin søster, dronningen, mens den egentlige grunnen var at Anne Boleyn ikke kunne føde kongen en sønn.
Det var åpenbart at Howards ambisjoner var først og fremst å gjøre sin egen familie til den mest betydningsfulle adelsfamilien i England, og deretter, om mulig, å plassere en Howard på den engelske tronen, sekundært å være i en posisjon hvor han var uunnværlig for tronen, og i sine mørkeste dager beholde sitt hode. Han var uten tvil villig til å ofre både religion og familiemedlemmer for å fremme sine egne ærgjerrige ambisjoner.
Blodige hoffintriger
Til tross for tragedien med Anne Boleyn benyttet Thomas Howard en annen niese, den svært unge Catherine Howard, for å styrke sin egen makt ved hoffet ved å arrangere et forhold mellom niesen og den nå aldrende kongen. Han benyttet seg av kongens bryllup med Katarina Howard den 28. juli 1540 til å endelig kvitte seg med sin innbitte fiende Thomas Cromwell, 1. jarl av Essex, som ble arrestert og halshugget den samme dagen som kongens bryllup ble feiret. Dronning Katarinas regime ble likevel kortvarig ettersom Thomas Cranmer, erkebiskop av Canterbury, oppdaget at hun allerede hadde vært hemmelig forlovet før ekteskapet med kong Henrik VIII og hadde vært åpent indiskret siden. Hun ble halshugget i februar 1542 og flere medlemmer av familien Howard ble fengslet i Tower of London samtidig, blant annet Thomas Howards stemor, brødre, to svigerinner og et antall tjenere.
Katarina Howards henrettelse i 1542 var vendepunktet for Thomas Howards politiske klatring og han mistet brått kongens gunst til tross for hans desperate anstrengelser for å lege spliden. Han ble tvunget tilbake til en posisjon som ren militær offiser. Han ble også betraktet som en leder av det katolske partiet da kirken i England ble reformert. Han var en venn av Thomas More, og støttet William Roper, svoger av William Dauntesey, begge svigersønner av Thomas More.
Et mektig tilbakeslag kom i 1546 da hans sønn Henry Howard, jarl av Surrey, ble anklaget for forræderi. Hans sønn var en utdannet mann, stundom kalt for «poeten», men hadde også et rykte som en dyktig soldat. Han ble beskyldt for å innkvartere Edvard Bekjennerens våpen som sin egne, en symbolsk handling som betydde at han strebet etter tronen. Seymour-fraksjonen ved tronen, Howard-familiens fiender, ledet av brødrene Edward og Thomas Seymour, sto bak anklagen og fikk også faren Thomas Howard inkludert i tiltalen for høyforræderi.
Tiltalt for høyforræderi
Hertugen av Norfolk og hans sønn jarlen av Surrey ble sendt til Tower of London den 12. desember 1546. Hans egen husholdning ble tvunget til å vitne mot ham, og også hans søster Mary gjorde det samme. Den 3. januar 1547 forsvarte sønnen Henry seg i Guildhall overfor partiske dommere som var utvalgt for sitt hat mot ham. Han ble dømt skyldig av juryen for å bli hengt, trukket og kvartert, men denne dommen ble ikke utført. Han ble i stedet halshugget den 19. januar 1547 på Tower Hill og gravlagt i Allehelgenkirken i Barking. Hans sønn flyttet ham senere derfra og gravla ham i en spektakulært malt alabastgrav i Framlingham.
Thomas Howard kunne på grunn av sin høye adelsgrad ikke bli dømt av menn som ikke var hans like, og denne utsettelsen reddet livet hans. Han satt fengslet, sannsynligvis i Beauchamp Tower, under resten av Henrik VIIIs regime, men i kongens siste dager ble anmodingen om henrettelsen presset fram. Alle bekvemmeligheter ble fjernet fra ham, inkludert bøker og sengeteppe, og retten til mosjon. Den samme dagen som han skulle henrettes døde kong Henrik VIII uten at hans signatur forelå, og Thomas Howard berget livet ved en tilfeldighet. Hans sønn Henry Howard ble således den siste som ble henrettet i løpet av kong Henrik VIIIs omstridte kongedømme.
Tidlig i unge kong Edvard VIs kongedømme var hertugen av Norfolk fortsatt fengslet. Den 3. mars 1547 ble John Markham, løytnant ved festningen, beordret til å gi fangen hans klær og personlige effekter tilbake og i februar 1547 ble han tillatt besøk fra familien. Da John Dudley, 1. hertug av Northumberland, kom til politisk makt fikk Howard stadig økte privilegier og i april 1551 fikk han lov til å få besøk av sin sønn Thomas Howard.
De siste årene
Thomas Howards første viktige oppgave for den nye dronningen var å presidere rettssaken mot hertugen av Northumberland som ble dømt til døden og henrettet den 23. august 1553.
Hans andre oppgave var å lede de militære styrkene for å nedkjempe et opprør som protesterte mot dronningens kommende ekteskap med en spansk prins og planla å sette prinsesse Elisabeth, Anne Boleyns datter, på tronen. Opprøret ble ledet av Thomas Wyatt den yngre, som kuriøst nok var sønn av Henry Howards litterære partner Thomas Wyatt. Resultatet av Howards nedkjemping av Wyatt-opprøret var at prinsesse Elisabeth ble arrestert og forvart i Tower of London, men det var ingen planer om å tiltale henne for forræderi.
Thomas Howard selv, nå gammel og trett, døde ved Kenninghall kort tid etter Wyatt-opprøret den 25. august 1554. Han ble etterfulgt av sin sønnesønn, Thomas Howard, 4. hertug av Norfolk. Sønnesønnen var også katolikk og endte opp med å få den samme dystre skjebnen som sin far, ved å bli halshugget for høyforræderi etter ordre fra dronning Elisabeth I i 1572.
En siste endring i hans testamente ga £100 til Jane Goodman, en ung kvinne som levde hans hus i London. Hun var sannsynligvis hans datter utenfor ekteskap og selv i 1571 ble hun nevnt som en av Howard-familiens husholdning. Ingenting ble derimot gitt til hennes mor Elizabeth Holland, hans tidligere elskerinne. Hans grav er i kirken Framlingham i Suffolk og er sannsynligvis det best bevarte eksempelet på utsmykket steinarbeid i England.
Erstatningsansvar
Reglene om erstatningsansvar er en del av erstatningsretten. I norsk rett stilles det tradisjonelt opp tre vilkår for erstatningsansvar. Alle vilkårene må være oppfylt for at ansvar skal foreligge. Det må for det første foreligge et økonomisk tap. Videre må det foreligge et ansvarsgrunnlag. Det må dessuten foreligge adekvat årsakssammenheng mellom ansvarsgrunnlaget og skaden.
Med erstatningsrelevant skade menes en negativ effekt som lar seg verdsette i penger. Dette kan for eksempel være tap av eller skade på en ting eller tap i fremtidig inntekt.
Med adekvat årsakssammenheng menes at det for det første må foreligge en faktisk sammenheng mellom skaden og den påstått ansvarsbetingende handling. En måte å konstatere faktisk årsakssammenheng på, er ved hjelp av den såkalte betingelseslæren, altså ved å spørre om skaden ville inntruffet dersom den påstått ansvarsbetingende handling ikke hadde blitt foretatt, eksempelvis om vinduet hadde blitt knust dersom ballen ikke hadde blitt kastet.
Videre må skaden ikke være fjern eller upåregnelig. Det må med andre ord foretaes en rettslig avgrensning, og det er det som ligger i ordet «adekvat». Hovedpoenget her er at skaden må ha kunnet være påregnelig for den som foretok den påstått ansvarsbetingende handling. At fisk dør i et oppdrettsanlegg 50 km unna som følge av at en strømledning kappes, er et eksempel på skade som ligger utenfor det påregnelige. I slike tilfeller kan det ikke konstateres adekvat årsakssammenheng, og kravene for erstatningsansvar er ikke oppfylt.
Det skilles tradisjonelt mellom ulike ansvarsgrunnlag: erstatningsansvar som følge av skyld (skyldansvar eller culpaansvar), objektivt ansvar og arbeidsgiveransvar.
Skyldansvar/Culpa-ansvar
Skyldansvar er det tradisjonelle utgangspunktet i erstatningsretten. Her er prinsippet at en selv er ansvarlig for sine uaktsomme handlinger. Skyldansvar foreligger når en person har handlet uforsvarlig i en bestemt situasjon, tatt i betraktning risikoen i situasjonen og de forventninger omverdenen kan stille til den type rolle skadevolder har (eksempelvis tømmerhuggere, barn, polititjenestemenn).
Endring av prinsippene
Det gamle prinsipp var at erstatningsplikt betinges av subjektiv skyld - ikke av rene naturbegivenheter - ; at enhver rådet over sin eiendom som han ville; og at en eier kunne motsette seg enhver fremmed disposisjon over eiendommen. Men på slutten av 1800-tallet tok dette til å endre seg. Professor Stang tok i sin bok Erstatningsansvar med to dommer fra Oslo byrett fra 1918, der en huseier ikke uten rettsbrudd kunne holdes ansvarlig for skade forvoldt av snø eller is som raste ned fra hustaket hans. Men en høyesterettsdom i Rettstidende fra 1920 s. 140 påla en huseier i Oslo å erstatte skade forårsaket da en isklump falt ned fra taket hans. Gårdeieren ble ansett som uaktsom for ikke å ha ryddet hustaket. Retten gikk dermed ut fra at gårdeiere har plikt til å handle, men det ble ikke klarlagt hvorfor de har slik plikt. Har en grunneier plikt til å forebygge skade fordi han er eier, eller fordi han har bebygget sin eiendom? Et hus gir ingen større risiko for snøras enn et fjell gjør, og angjeldende bygning frembød ingen større fare enn bygninger flest. Derimot ble det lagt vekt på at huset lå i en travel gate med mange forbipasserende. Høyesterettsdommen satte dermed presedens for plikt til å forebygge skader også hvor det foreligger rene naturbegivenheter - i strid med dom for at en grunneier ikke hadde ansvar for skade forårsaket av vannsig fra hans eiendom. Han måtte godta at inngrep ble foretatt for å stanse slikt vannsig, men hadde da krav på erstatning for den skade forebyggingen påførte ham. Da var da nærliggende å tenke at heller ikke andre skader forårsaket av naturbegivenheter ga rett til erstatning. Men en dom i den tyske Reichsgericht (= riksrett, tilsvarende norsk høyesterett) fra 1902 tilkjente en grunneier erstatning for skade oppstått da naboens tre falt inn på eiendommen hans. Det ble påpekt at tanken bak domspremissene kunne være at enhver ikke kan gå ut på andres tak og fjerne snø og is som truer med å falle ned og skade folk, eller gå i andres skog og felle trær som ser ut til å kunne velte. Eieren ble ansett som den nærmeste, for ikke å si den eneste, til å forebygge skade fra sitt eget hustak eller sin egen skog.
Objektivt ansvar
Objektivt ansvar betyr ansvar uten skyld. Det kan deles i to kategorier: ulovfestet objektivt ansvar, og lovfestet objektivt ansvar.
Lovfestet objektivt ansvar finnes blant annet i bilansvarsloven. Av denne loven følger det at man er ansvarlig for skade ens egen bil gjør, uavhengig av om noen kan lastes for skaden.
Ulovfestet objektivt ansvar bygger på rettspraksis siden 1800-tallet. Hovedprinsippet for det ulovfestede objektive ansvar er at den som er nærmest til å bære ansvaret for skade, må bære det. For skadevolder må det foreligge en stadig og typisk risiko ved virksomheten som for skadelidte må fremstå som ekstraordinær. En huseier er for eksempel nærmere til å bære risikoen for at en gesims faller ned og treffer en fotgjenger i hodet, enn den tilfeldige fotgjenger som blir truffet, selv om huseier har vedlikeholdt huset godt og fulgt alle forskrifter.
Arbeidsgiveransvar
Etter skadeserstatningslovens § 2-1 er en arbeidsgiver ansvarlig for skade som hans arbeidstaker gjør uaktsomt, selv om arbeidsgiveren ikke kan lastes for den aktuelle skaden. Kriteriet er at skaden må være voldt under uføring av arbeid
Blir arbeidsgiver ansvarlig for skade som hans arbeidstaker har forvoldt uaktsomt eller forsettlig vil det oppstå et solidaransvar jfr, §5-3 der skadelidte kan kreve erstatningen utbetalt av den av de to han ønsker.
Columbia (romferge)
Columbia (fartøybetegnelse: OV-102) var den første romfergen som ble tatt i bruk av NASA. Dens første ferd var to dager lang, fra 12. til 14. april 1981. På vei tilbake til jorden på sin 28. ferd, som varte fra 16. januar 2003 til 1. februar 2003, gikk romfergen i oppløsning over Texas, og hele mannskapet omkom.
Konstruksjonen av Columbia ble påbegynt i 1975, og 25. mars 1979 ankom fergen John F. Kennedy Space Center for å forberedes for sin første oppskytning. Konstruksjonen hadde imidlertid ikke forløpt uten problemer. 19. mars 1981 omkom tre arbeidere, mens fem ble skadet da de holdt på å teste fergen.
Romfergen ble oppkalt etter sluppen «Columbia» fra Boston, som var den første amerikanske seilskuten som seilte jorden rundt på slutten av 1700-tallet. Kommandoseksjonen på Apollo 11 som ble brukt under den første månelandingen het også «Columbia».
Siste ferd
På sin siste ferd (STS-107) hadde Columbia med seg en israelsk astronaut, Ilan Ramon. De andre var kommandør Rick Husband (hans andre romferd), pilot William C. McCool (første romferd), Michael P. Anderson (andre romferd), Laurel Clark (første romferd), Kalpana Chawla (andre romferd, første astronaut født i India på STS-87 i 1997, andre astronaut av indisk opprinnelse i rommet)  og David M. Brown (første romferd).
Om morgenen den 1. februar 2003 var romfergen på vei tilbake til Jorden etter en 16 dager lang ferd. NASA mistet imidlertid radiokontakt med fergen 16 minutter før den skulle lande i Florida, og videoopptak viser at Columbia gikk i oppløsning over Texas i ca. 63 km høyde i en hastighet på 5,6 km/s. Både fergen og hele mannskapet gikk tapt.
Fraport
Fraport AG er et tysk statlig selskap som eier og driver lufthavner i Tyskland og rundt om i verden. Det er et av verdens største transportselskaper og er børsnotert på Frankfurtbørsen.
Selskapet ble opprettet som den statlige myndigheten Verkehrsaktiengesellschaft Rhein-Main (V.R.M.) i 1947. Det ble delprivatisert i 2001, en merhet på 51,4 % er fremdeles (2014) i offentlig eie.
Fraport er delhaver i følgende lufthavner:
Trondheim Trafikkselskap
Trondheim Trafikkselskap (TT) var et buss- og trikkeselskap i Trondheim.
Historikk
Trondheim Trafikkselskap A/S ble etablert 9. mars 1971 ved fusjon av Trondheim Sporvei, Bynesruten og Gråkallbanen, og med Trondheim kommune som eier. Selskapet har historie tilbake til 1901 da trikkedrift ble etablert i Trondheim. Fra 1975 var all kollektivtrafikk innenfor Trondheim kommunes grenser, unntatt NSBs tog, samlet i Trondheim Trafikkselskap. Det omfattet også Trondheim Bilruter, og overtakelse av bussrutene NSB Biltrafikk og Klæburuten hadde innenfor Trondheim kommune. Fra 1. juli 1985 ble dette selskapet organisert som aksjeselskap med Trondheim kommune som 100 prosent eier.
Atakan Yüksel
Atakan Yüksel (født 13. august 1985) er en tyrkisk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i andre runde.
Tause vitner
Tause vitner (orig: Silent Witness) er en britisk krimserie som har gått på BBC siden 1996. Serien følger et team med rettsmedisinere og deres etterforskning av ulike forbrytelser. Serien ble skapt av Nigel McCrey som tidligere arbeidet som mordpatrulje-detektiv i Nottingham. Hver historie fordeles vanligvis over to episoder, ofte med seks til åtte episoder per sesong. Den første episoden ble sendt i 1996. Nigel McCrey står også bak den prisbelønte serien Nye triks, laget i samarbeid med Roy Mitchell.
Serien tiltrakk normalt omtrent sju millioner seere i Storbritannia. I USA ble serien sendt som en del av «Mysterie-mandag» på BBC America. I Norge sendte NRK krimserien som en del av Detektimen fra 2010.
Handling og karakterer
Programmet fulgte opprinnelig den kvinnelige patologen Dr. Sam Ryan (som ble forfremmet til professor i løpet av serien), spilt av Amanda Burton. Denne karakteren ble derimot tatt ut tidlig i den åttende serien i 2004.
Det var mange faste biroller som ble skiftet ut i nesten hver sesong, men Dr. Leo Dalton (spilt av William Gaminara) og Dr. Harry Cunningham (spilt av Tom Ward), som ble introdusert i den sjette serien i 2002, forble gjennom sesongene og tok etter hvert over plassen som hovedkarakterene, der Dalton tok over plassen som professor.
Noen tidlige sesonger foregikk i Cambridge, men ble senere flyttet til London.
Musikk
Musikken til serie-introen for Tause vitner er en sang kalt «Silencium» av John Harle. Bakgrunnsmusikken for Tause vitner fra sesong 9 og utover er skrevet av den BAFTA-nominerte komponisten Sheridan Tongue.
Fam Ekman
Fam Ekman (født 6. oktober 1946 i Stockholm) er en svensk-norsk billedkunstner, illustratør og forfatter som er særlig kjent for sine vakre og særegne bildebøker for barn og voksne.
Bakgrunn og arbeid
Fam Ekman har utdannelse fra Statens håndverks- og kunstindustriskole, der hun var elev fra 1965 til 1968, og Statens kunstakademi, der hun studerte fra 1979 til 1983.
Fam Ekman debuterte litterært med Det kan hända i 1969, ei bok om vesle Jonas som med fantasi og en magisk penn tegner seg i en tegneserieverden. Hun ble imidlertid for alvor kjent for den nyskapende bildeboka Hva skal vi gjøre med lille Jill? i 1976. Hun har siden illustrert en mengde bildebøker med egne og andres tekster. Hun har også arbeidet som grafisk designer i NRKs Dagsrevyen.
Tekstene i Fam Ekmans bøker er korte og underfundige og tar ofte utgangspunkt i eventyrmotiver og dyrefabler. Bildene er påvirket av både naivistisk og surrealistisk billedkunst, samt kunstverk av Ivar Arosenius, Henri Rousseau og Matisse. Illustrasjonene er som regel utført som kollasjer av papirbiter med grafiske mønstre og figurer i avstemte farger. Hun lager også pastisjer der hun låner bilder og motiver fra andre.
Fam Ekmans barnebøker appellerer også til voksne og betegnes ofte som allalderlitteratur. Hun har dessuten laget tre bildebøker som først og fremst er beregnet for et voksent publikum. Fam Ekman har mottatt en rekke priser for arbeidet sitt, og regnes som en av de aller fremste billedbokkunstnerne i Norge. Flere av bøkene er oversatt til særlig svensk, men også andre språk.
Fam Ekman er datter av de svenske skuespillerne Eva Henning og Hasse Ekman, og halvsøster til skuespillerne Gösta Ekman d.y. og Stefan Ekman, kunstneren Krister Ekman og regissøren Mikael Ekman. I 1954 flyttet hun med mora fra Sverige til Oslo, der hun har bodd siden.
Eva Donde
Eva Donde (født 17. oktober 1989) er en kenyansk svømmer.
Hun representerte Kenya under Sommer-OL 2004 i Athen, der hun ble utslått i forsøksheatet på 50 meter fri.
Grevenbroich
Grevenbroich (kaller seg selv «Energihovedstaden») er en by i den tyske delstaten Nordrhein-Westfalen med rundt 65 000 innbyggere. Byen ligger i kreisen Rhein-Kreis Neuss ved elven Erft, omtrent 15 km sørvest for Neuss og 15 km sørøst for Mönchengladbach.
San Luis FC
Klubben ble grunnlagt 23. september 1957. Den vant aldri Primera División, men kom på andreplass i Clausura 2006.
Torhild Nigar
Torhild Nigar (født 5. juni 1950) er en norsk musiker, komponist og sanger.
Nigar deltok i Melodi Grand Prix 1992 med låten «Hjembygd». På slutten av 1980-tallet skrev hun låten «I evighet» og sendte den inn til Melodi Grand Prix 1991. Sangen ble ikke tatt med, men ble i stedet tatt ut til Melodi Grand Prix 1996. Der vant den konkurransen, framført av Elisabeth Andreassen som sikret en 2.-plass i den internasjonale finalen i Oslo Spektrum.
Torhild Nigar skrev også sangen «Winds of the Northern Sea» sammen med Rolf Graf, som Elisabeth Andreassen også sang i 1998. Hun ga ut albumet Stille vann i 1994, som er hennes hittil siste soloalbum.
Wish Bone
Charles C. Scruggs (født 17. februar 1974) bedre kjent som Wish Bone, er medlem av gruppen Bone Thugs-n-Harmony. Wish har vært med å jobbe med mange artister inkludert: 2Pac, Eazy-E, The Notorious B.I.G., Game, Mariah Carey, og mange flere.
The Magic Sword
The Magic Sword er en britisk stumfilm fra 1901, regissert av Walter R. Booth.
Handling
På taket av et gammelt palass vises en ung ridder og hans kvinne. Men når de elsker, dukker det opp en stygg gammel heks som er ganske plagsom. Ridderen befaler henne å gå sin vei, og hun setter seg på kosteskaftet sitt og stiger til månen. Men etter å ha forsvunnet sender heksen forskjellige skapninger til å hjemsøke paret, og den siste av dem stjeler kvinnen.
Ridderen, panisk av sorg, blir plutselig konfrontert av en fe - som gir ham et magisk sverd. Feen forteller ham at ridderen kan bruke sveret til å gjenvinne den unge kvinnen.
Hulepopcorn
Hulepopcorn eller koralloider er små noder av kalsitt, aragonitt eller gips som danner overflatene i huler, spesielt kalksteinhuler. De er en vanlig type speleothem.
Marko Livaja
Marko Livaja (født 26. august 1993) er en kroatisk fotballspiller som spiller for HNK Hajduk Split.
Landslaget
Han ble tatt ut i s tropp til VM i fotball 2022 i Qatar.
Stille vann
Stille vann er et musikkalbum med Torhild Nigar, utgitt i 1994. Dette er hennes første og hittil siste plate.
Taking Lives
Taking Lives er en amerikansk psykologisk thriller fra 2004 med Kiefer Sutherland, Angelina Jolie og Ethan Hawke i hovedrollene. Filmen ble markedsført med slagordet "Han ville drepe for å være deg." (He would killd to be you) Musikken ble komponert av Philip Glass. Filmen er løst basert på en roman av Michael Pye fra 1999 med samme tittel.
Sammendrag.
Filmen åpner i 1980 i Canada hvor tenåringen Martin Asher vandrer rundt ved en busstasjon, tilsynelatende usikker på hvor han skal reise. Han ser en annen gutt på omtrent samme alder, Matt Soulsby, og han velger å gå på samme buss som Matt. Tenåringene begynner å snakke sammen, og diskuterer blant annet sine planer for fremtiden. Når bussen bryter sammen, leier de to guttene en bil sammen, men ett av dekkene punkterer. Matt prøver å skifte dekk, da Martin nevner hvordan han og Matt har omtrent samme kroppsbygning og høyde. Martin dytter Matt foran en lastebil, og han blir sist sett i det han tar Matts klær, penger og gitar før han går sin vei. 20 år senere blir FBI-agenten Illeana Scott (Angelina Jolie) kontaktet av kanadisk politi for å pågripe Asher i Montréal. Asher har reist over hele Nord-Amerika, drept mennesker i flere år, og tatt over deres identiteter.
På en ferge på til Quebec City mener Martins mor at hun ser sønnen sin. Hun finner en politimann og forteller ham at hun oppdaget sønnen sin på fergen, men sønnen hennes skal ha dødd for 19 år siden. Hun er overbevist om mannen hun så på fergen var hennes sønn, samtidig som hun ikke kan forklare hvordan dette kan ha seg. Basert på Mrs. Ashers uttalelser blir kroppen til det som antas være sønnen hennes gravd opp for obduksjon. Illeana Scott møter en kunst-selger, James Costa (Ethan Hawke), som påstår at han var vitne til Asher drepe en person. Costa lager en tegning av Asher, og innen et par dager, blir Ashers oppholdssted funnet. Scott tror at Ashers neste mål er Costa, fordi Asher ikke vil ha noen vitner, så å beskytte Costa blir førsteprioritet. I løpet av den tiden de tilbringer sammen, utvikler Scott og Costa romantiske følelser for hverandre, men Scott vil ikke ha noe forhold til Costa på grunn av den pågående saken.
Asher tar Costa som gissel, og Scott følger etter dem. Scott ser Asher dø i en bilulykke, og saken blir avsluttet. Idet Scott pakker sammen og forbereder seg på å reise hjem, besøker Costa henne på hotellrommet hennes. De har sex og neste morgen våkner Scott delvis dekket i Costas blod. Først frykter hun at han er død, men da han våkner ser de at stingene han fikk etter bilulykken er gått opp. Costa blir sydd sammen på sykehuset, samtidig som Mrs. Asher er på likhuset for å identifisere liket av sønnen hennes. Hun sier at det ikke er sønnen hennes. Mrs. Asher innser at sønnen hennes fremdeles lever. Mrs. Asher forlater likhuset og går mot heisen, og Scott løper etter henne. Før Scott kan nå henne igjen, lukkes heisdøren. Scott løper ned trappen, i håp om å nå igjen Mrs. Asher i første etasje.
Alexandra Stadium
Alexandra Stadium er et flerbruksstadion i den engelske byen Crewe. Arenaen blir mest brukt til fotballkamper og er hjemmebanen til Crewe Alexandra.
Taking Lives
Sammendrag.
Idet døren åpnes, står Costa i heisen dekket i blod, etter å ha drept Mrs. Asher - som egentlig var Costas mor. Politiet prøver å arrestere Asher som flykter fra sykehuset. Etterforskningen viser at mannen som døde i bilulykken, som Costa - den virkelige Asher - identifiserte som Asher, faktisk var Christopher Hart (Kiefer Sutherland), en narkolanger og kunsttyv som Asher skyldte 80 000 dollar, og som han drepte. Montreal-politiet leter etter Asher som unnslipper med tog, samtidig som han finner sitt neste offer. Etterpå ringer han Scott på telefonen, og håner henne. Scott innrømmer sitt forhold med Asher, og hun får derfor sparken fra FBI. Syv måneder senere har Scott bosatt seg helt alene på en øde gård i Pennsylvania, og hun er høygravid med tvillinggutter som hun fikk med Asher på hotellrommet i Montreal.
Alexandra Stadium
Stadionet ble bygd i 1906, men ble restaurert på 1990-tallet. Kapasiteten er 10 118 sitteplasser.
Taking Lives
Sammendrag.
En dag mens Scott sitter alene i sitt hjem, oppdager hun at Asher har brutt seg inn i huset hennes. Hun forsøker febrilsk å flykte, men Asher tar henne raskt igjen. Han avslører at han allerede har funnet alt av våpen som hun gjemte overalt i huset. Asher lager te og sier at de kan starte på nytt sammen og leve som en familie, men Scott sier at hun ikke ønsker å leve sammen med ham. Rasende begynner Asher å slå henne før han stikker henne i magen med en saks. Illeana, tilsynelatende uskadd, sjokkerer Asher ved å raskt knivstikke ham i hjertet med den samme saksen. Idet Asher ligger døende på gulvet, fjerner Scott den falske gravide magen av lateks, og hun forteller ham at de siste syv månedene var en nøye planlagt felle for å lure Asher til å komme frem fra skjulestedet sitt. Filmen ender med Scott ringer FBI, sier "Det er endelig slutt".
Iławka
Iławka (tysk: Eylenz) er en liten elv i Polen i voivodskapet Ermland-Masuria. Elven renner fra innsjøen Jeziorak og gjennom innsjøen Iławskie før den munner ut i elven Drwęca. Iławka er rundt 46 kilometer lang. Den eneste større byen langs elva er Iława.
L’Antre des esprits
L'Antre des esprits er en fransk stumfilm fra 1901 regissert av Georges Méliès.
Fylkesvei 3452
Fylkesvei 3452 går mellom Ytre Søndeled og Storgata i Risør.
Frem til 2019 hadde veien betegnelsen fylkesvei 8 (Aust-Agder).
Guro Kleven Hagen
Guro Kleven Hagen (født 11. mai 1994) er en norsk fiolinist fra Fagernes. Hun er 1. konsertmester ved Operaorkesteret ved Den Norske Opera & Ballett fra januar 2018.
I 2010 vant Guro Kleven Hagen Virtuos med Tsjaikovskijs fiolinkonsert, og vant dermed Den norske solistpris og ble norsk deltager i Eurovision Young Musicians der hun fikk 2.-plass. Samme år ble hun også første norske finalist i Menuhin Competition hvor hun vant EMCY-prisen. Hun debuterte med Oslo Filharmonien i 2011 og har vært solist i Tyskland, Russland, Østerrike, Danmark, Sverige, Polen, Israel og Norge.
Kleven Hagen spiller på en fiolin laget av C. Bergonzi (Cremona, Italia) fra ca. 1735-40, også kjent som «Kreisler-Bergonzi» på utlån fra Dextra Musica.
Banesykling under EM i Glasgow 2018 – Omnium menn
Omnium for menn under EM i banesykling 2018 ble arrangert i Glasgow i Skottland 4 august 2018. Omnium er sykkelsportens mangekamp og mennene har fire forskjellige konkurranser de stiller i.
Høyfjellsbakkefly
Høyfjellsbakkefly (Xestia lorezi) er en sommerfugl som tilhører familien nattfly (Noctuidae). Den er en nordlig art som er funnet på Dovrefjell og i fjellet i Nord-Norge.
Utseende
En middelsstort (vingespenn 33–37 mm), gulbrunt nattfly. Forvingen har lyse nyre- og ringmerker, området mellom dem er gjerne mørkt.
Levevis
Arten lever i fjellet, der larvene lever blant annet på blåbær og tyttebær.
Utbredelse
Den er utbredt i Alpene, det nordlige Fennoskandia, det nordlige Russland og Yukon og Alaska i Nord-Amerika. I Norge finnes den på Dovrefjell og i fjellområdene fra Nordland til Finnmark.
Diane Etiennette
Diane Etiennette (født 23. april 1988) er en mauritisk svømmer.
Hun representerte Mauritius under Sommer-OL 2004 i Athen, der hun ble utslått i forsøksheatet på 50 meter fri.
Tseax Cone
Tseax River Cone (eller Tsax Cone, eller Aiyansh Volcano) er en sinderkjeglet vulkan i Britisk Columbia i Canada. Vulkanen er 609 meter høy og ligger i distriktet Kitimat-Stikine. Området rundt er beskyttet som provinspark: Nisga'a Memorial Lava Beds Provincial Park.
En gang på 1700-tallet kostet et av vulkanens utbrudd om lag 2,000 menneskeliv, for det meste ved kvelning på grunn av giftige avgasser (kanskje kullos), ifølge overleveringer fra nisga'aindianerne. Dette gjør utbruddet til Canadas største kjente geofysiske naturkatastrofer.
Sør-Korea under OL
Sør-Korea deltok første gang i olympiske leker under Vinter-OL 1948 i St. Moritz. De har siden deltatt i alle påfølgende sommer- og vinterleker unntatt Vinter-OL 1952 i Oslo og Sommer-OL 1980 i Moskva.
Hedda Haug Strand
Hedda Haug Strand (født 22. mai 1998) er en norsk tidligere bryter som representerte Tønsberg-Kameratene.
Hun vant tre NM-gull, to NM-sølv og to NM-bronse i perioden 2014–2020. Hun vant kongepokalen i 2018.
Affæren Anders Jahre
Affæren Anders Jahre er en norsk dramaserie som gikk på NRK i 1991. Dramaseriens omhandlet to etterforskeres jakt på skipsreder Anders Jahres skjulte formue i utlandet. Serien var basert på Alf R. Jacobsens bok ''Eventyret Anders Jahre.
Rollen som Jahre ble spilt av Per Christensen, mens rollen som Endre Dinesen ble spilt av Reidar Sørensen. Andre sentrale roller ble spilt av Nils Ole Oftebro og Ingrid Vollan. Regi var ved Tore Breda Thoresen og manus ved Lars Borg, Alf R. Jacobsen og Breda Thoresen. Hilda Lundgreen Olsen var dramaturg.
Handling
En sommerdag i 1951 banker to unge etterforskere fra Handelsdepartementes kontrollkontor på døra hos skipsreder Anders Jahre. Gjennom etterforskeren Endre Dinesen, fullmektig ved kontrollkontoret, får seerne følge en av de mest oppsiktsvekkende økonomisaker i norsk etterkrigstid.
Om serien
Serien vakte harme i enkelte kretser. Spesielt gikk Jahres nære medarbeider, Bjørn Bettum, hardt ut mot serien som han kalte «usann, falskt, ufullstendig og misvisende»
Liste over byer i Østerrike
W
אוסטריה
West Point (Monrovia)
West Point er en bydel i Liberias hovedstad Monrovia, og ligger på en halvøy som stikker ut i Atlanterhavet mellom elvene Mesurado og Saint Paul. Slummen er en av Monrovias tettest befolkede, med om lag 75 000 innbyggere.
Kysterosjon og overbefolkning er store problemer, og sykdommer som tuberkulose har hatt fotfeste.
Ole Koppang
Ole Koppang (født 18. januar 1911 i Kristiania, død 3. mars 1988) var en norsk filolog. Han var professor i tysk ved universitetet i Oslo 1962–1981.
Ole Koppang var sønn av rektor Kolbjørn Koppang (1881–1943) og Julie Christophersen (1876–1939). Han ble student i 1929 og cand. philol. ved universitetet i Oslo i 1935 og arbeidet deretter som lektor i norsk ved universitetet i Hamburg. Under krigen var han lektor ved Vestheim skole, og i 1946 tok han doktorgraden med avhandlingen Hegelianismen i Norge. Han var universitetsstipendiat i idéhistorie 1947–1952, arbeidet så en tid som lektor ved Aars og Voss’ skole og var universitetslektor i tysk litteratur 1957–1962. Han var professor i tysk fra 1962 til 1981.
I sitt virke var Koppang innom flere fagfelter: litteratur, kunst, historie og filosofi. Særlig var han opptatt av opplysningstiden og klassisismen i tysk litteratur.
Nikolaj Nekrasov
Nikolaj Vissarionovitsj Nekrasov (russisk: Николай Виссарионович Некрасов) (født i St. Petersburg, død 7. mai, 1940) var en russisk liberal politiker i overgangen fra keiserdømmet til bolsjevikstyret, og var den siste generalguvernør i Finland.
Inntil 1917
Han var prestesønn, og studerte til transportingeniør både i hjemlandet og utenlands. Han vendte hjem i 1904 og ble professor ved det teknologiske instituttet i Tomsk.
I 1905 deltok han i etableringen av Kadettpartiet, og ble dets distriktsleder i Jalta. Han ble valgt inn i Dumaen i 1907 og 1912. Fra 1909 til 1915 satt han i Kadettpartiets sentralstyre. han trakk seg fra sentralstyre i 1915 da han kom i mindretall og var misfornøyd med partiets blankofullmakter overfor regjeringen mht første verdenskrig.
I november 1916 ble han valgt til visepresident i Dumaen. Samtidig inngikk han i en sammensvergelse sammen med dumaens president Aleksander Gutjkov og forretningsmannen Mikhail Teresjsjenko; deres plan var å tvinge tsaren til å gå av, og overlate tronen til sin bror storhertug Mikael Aleksandrovitsj. Planene var fremdeles under arbeid da de ble avbrutt av februarrevolusjonen.
1917: minister
Nekrasov ble medlem av den provisoriske regjeringen 2. mars 1917, og ble samferdselsminister. Han argumenterte for å inkludere moderate sosialister (mensjevikene og det sosialistrevolusjonære partiet) regjeringen. Han ble visestatsminister 2. juli, etter at noen av regjeringsmedlemmene forlot regjeringen i protest. Senere, da Aleksandr Kerenskij overtok som førsteminister, ble han også finansminister. Han ble tvunget til å trekke seg da han under Kornilovsaken antydet av Kerenskijs avgang kunne løse krigen.
Fra 17. september ble han utnevnt til generalguvernør i Finland. Hans oppdrag var å fremforhandle en ny overenskomst mellom det finske senatet og den provisoriske russiske regjeringen. Senatet ønsket å sikre videre autonomi gjennom en avtale som ble godkjent av Kerenskij i september. Senatet la i oktober fram et nytt forslag til avtaletekst, som innebar en ytterligere finsk uavhengighet.
Da Nekrasov 7. november var på vei tilbake til St. Petersburg med det nye avtaleforslaget fikk han underveis beskjed om at regjeringen var blitt styrtet av oktoberrevolusjonens menn. Nekrasov anså derved sin stilling i Finland som opphørt.
Etter 1917
Nekrasov holdt en lav profil under den russiske borgerkrigen, og utfordret ikke bolsjevikene. Han ble arrestert i mars 1921 og satt fengslet i 2 måneder. Etter frigivelsen satt han i sentralkomiteen for forbrukerkooperativene. Han ble på nytt arrestert i november 1930, etter fiktive anklager, og ble dømt til 10 års fengsel. Han slapp fri i 1933, ble på ny arrestert i 1939, og henrettet ved skyting i mai 1940.
Jagodnaja Rjasa
Jagodnaja Rjasa (russisk: Вишера) er en elv i Lipetsk oblast i Russland. Den er ei høyre sideelv til Stanovaja Rjasa. Elva er 73 kilometer lang og har et nedbørfelt på 806 km². Den har utspring nær landsbyen Krasnyj, rundt tre kilometer nord for landsbyen Leo Tolstoj, og munner ut i Stanovaja Rjasa ved byen Tsjaplygine.
Sankt Jakob kirke (Tequixquiac)
Sankt Jakob kirke er en langkirke fra 1590 i Tequixquiac kommune i delstaten México i Mexico. Den er en del av Den katolske kirke og hører til i Cuautitlán bispedømme.
Rubab Raza
Rubab Raza (født 15. januar 1991) er en pakistansk svømmer.
Hun representerte Pakistan under Sommer-OL 2004 i Athen, der hun ble utslått i forsøksheatet på 50 meter fri.
Altostratus
Altostratus eller lagskyer hører til klassen middels høye skyer og oppstår mellom 2000 og 5500 meter. Skyene har generelt en jevn gråfarge, men er lysere enn nimbostratus og mørkere enn cirrostratus. De er også tykkere enn cirrostratusskyer og kan ikke danne halo. Ofte kan det være vanskelig å avgjøre om et stratusskydekke hører til de middels høye skyene (altostratus) eller de lavere skyene (nimbostratus). Vanligvis kan man si at hvis man kan se strukturer i skyene så er det en lav sky, og hvis den er glatt og uten struktur så er det en altostratussky.
Skyene oppstår ved at store luftmasser blir hevet og kondenserer, vanligvis i forbindelse med frontsystem som er på vei. Altostratusskyer kan dekke store områder, gjerne tusenvis av kvadratkilometer, og kan ofte føre til regn eller snø over større områder hvis de er tykke nok. De øvre delene av altostratusskyer kan av og til være sammensatt av iskrystaller, men skyene består i hovedsak av underkjølte vanndråper. De er potensielt farlige for flytrafikk fordi dette kan medføre ising.
Sellanrå Opp
Sellanrå Opp er et motbakkeløp i Nordmarka som arrangeres av Sognsvann Rundt Medsols. Løpet ble første gang arrangert i 2009 og inngår i Maridalalpenes Motbakkeløpkarusell.
Football League One 2004–2005
Football League One 2004–2005
* Fratatt 10 poeng fordi økonomiske omstendigheter gjorde at klubben ble satt under administrasjon.
L’Homme à la tête en caoutchouc
L'Homme à la tête en caoutchouc er en fransk stumfilm fra 1901 regissert av Georges Méliès.
The O.C.
The O.C er en amerikansk såpeserie for ungdom som gikk på Fox fra 2003 til 2007. Serien omhandlet livene til en gruppe tenåringer og deres familier i Orange County («the O.C.») i California. Hovedfokus til serien var livet til Ryan Atwood, en trøblete tenåring fra Chino som ble adoptert av den rike familien til Sandy og Kirsten Cohen. Ryan og hans «bror» Seth måtte takle både livet i den rike delen av Orange County og deres forhold, som regel trøblete og alltid dramatiske, til Marissa Cooper, Summer Roberts og Taylor Townsend.
The O.C. har blitt sendt i over 50 land og ble en av de mest populære nye dramaseriene i 2003. Selv om første sesong av serien hadde over 12 millioner seere i USA, sank seertallene de neste sesongene. Dette gjorde at seriens fjerde og siste sesong kun hadde 16 episoder. Den siste episoden av The O.C. ble sendt i USA 22. februar 2007. The O.C. avsluttet med de samme seertallene som sesong 2 og 3, med et publikum på 6,7 millioner amerikanere. Etter serieslutt ble den fjerde sesongen tilgjengelig på iTunes, sammen med den animerte spin-off-serien Atomic County.
I Norge ble serien sendt på TV3.
Handlingsreferat
Sesong 1 fokuserer på Ryan Atwoods ankomst til Newport Beach, for å bo sammen med Sandy og Kirsten Cohen - som har tatt ham inn etter at hans egen mor sparket ham ut hjemmefra. Et av de viktigste temaene den første sesongen vardet store kultursjokket Ryan føler når han er nødt til å omstille seg fra et liv med vold i hjemmet og stor fattigdom, til å leve i et langt mer overfladisk samfunn som Newport. Ryan blir raskt venn med Seth Cohen, og begynner et romantisk forhold til Marissa Cooper.
Selv om han opprinnelig kommer fra svært forskjellige bakgrunner, oppdager Ryan snart at han takler lignende problemer som mange av hans nye jevnaldrende ungdommer. Forholdet mellom Ryan og Marissa blomstrer når han støtter henne gjennom foreldrenes skilsmisse. Etter hvert som TV-serien skrider frem, tar Ryan en mer beskyttende rolle ovenfor Marissa, og viser at Ryan er en mye mer stabil og kontrollert person enn det opprinnelig ble fremstilt.
Andre historielinjer inkluderer Seths utvikling, fra en venneløs einstøing til å ha to romantiske alternativer i Summer og Anna, samtidig. I tillegg til ankomsten av Oliver Trask, en urolig tenåring som etter hvert blir nær venn med Marissa. Theresa Diaz, Ryans nære venn og tidligere kjærlighetsinteresse fra hjembyen Chino, dukker også opp. I mellomtiden kommer Sandy Cohen ofte i konflikt med Caleb Nichol, Kirstens far og en velstående industrimagnat som eier en god del av Newport.
Åre (album)
Åre er et musikkalbum utgitt av Bukkene Bruse i 1995.
The O.C.
Handlingsreferat
Den andre sesongen av The O.C. fortsetter å følge de romantiske forholdene mellom Ryan og Marissa, Seth og Summer, og Sandy og Kirsten, og alle de forskjellige problemene tenåringene må håndtere. Det oppstår også spenning mellom Ryan og en annen student, Lindsay. En rekke tilbakevendende karakterer introduseres i løpet av Sesong 2, som hovedpersonene danner en rekke seksuelle forhold til. Ryans bror, Trey Atwood, slipper ut av fengsel, og forsøker å få Ryan med på nye kriminelle opplegg.
Sandy og Kirsten møter også nye konflikter, etter å ha drevet fra hverandre i løpet av sommerferien. Sesong 2 avsluttes med at Marissa skyter Trey, etter at Ryan konfronterer ham for å ha forsøkt å overfalle Marissa seksuelt. Sesong 3 skaper en rekke dynamiske forandringer med hensyn til relasjoner og makt i samfunnet. For det første blir Marissa utvist fra skolen hun studerer ved. Familien Cooper, som sliter økonomisk, blir tvunget til å flytte inn i en trailer.
Julie Cooper-Nichol, en gang en av de rikeste kvinnene i hele Newport, sliter med å betale for mat til seg og sine to døtre. Marissas liv begynner å falle fra hverandre, samtidig som hun sliter med alkohol og narkotika. I tillegg må han håndtere tapet av sin nære venn Johnny. Kirsten forsøker å bli kvitt sin alkohol-avhengighet, men hun får enda flere problemer når hun begynner forretninger med en svindlere. Flere av de andre karakterene planlegger hva slags college de burde begynne ved, med Seth og Summer som konkurrerer om den samme plassen ved Brown University. Sandys moralske kompass blir satt i fare når en tidligere kjærlighetsinteresse kommer tilbake til livet hans, og han overtar Calebs tidligere stilling som leder for The Newport Group. Samtidig forsøker Ryan å løse sine individuelle forhold til moren sin, og med barndomsvenninnen Theresa Diaz. Sesongen avsluttes med at Kevin Volchok, Marissas kjæreste, forårsaker en bilulykke hvor Marissa omkommer.
Den fjerde og siste sesongen begynner fem måneder etter Marissas død i en bilulykke. Ryan starter sesongen i stor sorg, men søker hevn mot Volchok som han mener står bak ulykken til Marissa. I mellomtiden opplever Seth og Summer problemer på grunn av deres langdistanse­forhold, etter at Summer har begynt ved en høyskole. Den første halvdelen av sesongen fokuserer på karakterene som forsøker å akseptere Marissas død, og de kommer seg etter hvert videre i livet. Andre halvdel av sesongen fokuserer på at karakterene når de står ovenfor forskjellige identitetskriser. Denne siste sesongen inneholder også en rekke andre overraskelser, deriblant et nytt tilskudd til Cohen-familien, et besøk i et alternativt univers hvor Sandy blir innsatt som borgermester, og en naturkatastrofe som ødelegger store deler av Newport.
Opphav
Josh Schwartz likte de litt nerdete programmene som Freaks and Geeks, Undeclared og Angela, men disse tv-seriene var kortvarige og Fox lette etter det neste Beverly Hills 90210. Han møtte produsentene McG og Stephanie Savage, og utviklet historien om Ryan Atwood, en tenåring som flytter inn hos de rike og vakre menneskene i Orange County. Schwartz ville at karakterene skulle være litt morsommere og ha litt mer sjel, være annerledes, og mer spesielle enn det som var vanlig i denne sjangeren. I et intervju slo Schwartz fast at: «Jeg tror at folk fra begynnelsen trodde at dette skulle bli et slags melodrama, men det vi har gjort i stedet er noe annerledes, noe som har litt mer ironi, kanskje har det mer suksess på grunn av det.»
Roller
Adam Brody ville egentlig ha rollen som Ryan Atwood, men var ikke ønsket av Schwartz. Brody kom senere tilbake etter ønske fra produsentene og prøvespilte da for rollen som Seth Cohen. Chad Michael Murray ble tilbudt rollen som Luke Wards beste venn, men måtte avslå for å være med i One Tree Hill. Denne rollen ble senere droppet.
Melinda Clarke, som spiller rollen som Julie Cooper, prøvespilte egentlig for rollen som den perfekte moren, Kirsten Cohen. Rollen som Kirsten gikk til slutt til Kelly Rowan.
Kringkasting
Den første episoden av The O.C. hadde premiere på Fox i USA den 5. august 2003. Den siste episoden av serien ble sendt den 22. februar 2007. I tillegg har serien blitt sendt i flere andre land.
Kansellering
Fox bestemte seg 3. januar 2007 for å ikke produsere serien ut over den fjerde sesongen. Det kom motstridende meldinger om muligheter for en femte sesong på et annet TV-nettverk. Josh Schwartz sendte selv ut blandete signaler, men bekreftet senere i et intervju at han følte at det var et riktig tidspunkt å avslutte serien på. Siste episode The End’s Not Near, It’s Here ble skrevet av Josh Schwartz og sendt 22. februar 2007.
Musikk
Musikkvalgene i serien har blitt lagt merke til, noe som har gjort at mange tidligere ukjente band (som Phantom Planet, som har laget og fremfører hovedsoundtracket til serien, «California»), har fått oppmerksomhet. Det har derfor blitt gitt ut seks album med musikk fra serien: Music from the OC: Mix 1, Music from the OC: Mix 2, Music from the OC: Mix 3, Music from the OC: Mix 4, Music from the OC: Mix 5 og Music from the OC: Mix 6.
Hans Nägelin
Hans Nägelin var en sveitsisk turner.
Han var med i VM i 1938, der han fikk to medaljer; sølv i lagkampen, og bronse i hopp individuelt. Sveits tok alle tre medaljene i hopp i dette verdensmesterskapet.
Brunbjørn
Brunbjørn (Ursus arctos) er den mest utbredte bjørnearten i verden (men den amerikanske svartbjørnen er mer tallrik). Den finnes i Nord-Amerika, Europa, Afrika, og Nord-Asia, hvorav de mest stabile populasjonene er å finne i Alaska, Canada og Russland. Arten er en av fire representanter i slekten Ursus. Brunbjørn regnes med blant Europas fem store, som dessuten inkluderer ulv, gaupe, jerv og visent, og står på toppen av næringskjeden som en toppkonsument i sitt økosystem. Det er trolig mer enn 200 000 brunbjørner i verden, hvorav cirka 90 000–120 000 i Russland.
The O.C.
Vurderinger av serien
Den norske forskeren Per Aubrey Tenden har analysert kjønnsrollemønsteret i serien, og mener at serien «vil bli stående som banebrytende for ideer om maskulinitet [....] og at den presenterer tenåringsmaskulinitet på en helt ny måte».
Brunbjørn
Om arten
Det er fortsatt uenighet omkring linjer og underarter hos brunbjørnen, selv om en rekke har blitt beskrevet gjennom årene. Det genetiske mangfoldet er størst blant brunbjørner i det østlige Eurasia, så forskerne mener at arten opprinnelig må ha utvandret til Nord-Amerika fra Asia. En nyere studie av bjørner fra Sakhalin, Kurilene og den japanske øya Hokkaido viser at brunbjørner i dette området faktisk tilhører flere distinkte linjer. På Hokkaido ble bjørnene delt i tre linjer; en sørlig, en østlig, og en sentral linje. Den sørlige Hokkaido-linja grupperer nært med nordamerikanske brunbjørner. På Sakhalin grupperte bjørnene med bjørner i Øst-Europa og Vest-Alaska. Bjørnene på Kurilene var nærmest beslektet med bjørner på Hokkaido. Samtidig viser studien at populasjonen med europeiske bjørner består av to distinkte linjer; ei vestlig og ei østlig linje. Den østlige linja er utbredt fra det nordøstre Europa til det østre Sibir. . Den vestlige europeiske linja består av to grupper; ei med iberisk opprinnelse og ei med opprinnelse på Balkan/Italia. Videre er det avdekket fire distinkte linjer i Nord-Amerika: ei med opphav i det sørøstlige Alaska (på de amerikanske ABC-øyene), ei i det vestlige Alaska, ei i det østlige Alaska, og ei i det kontinentale Nord-Amerika.